ประกาศคณะกรรมการว่าด้วยฉลากประกาศคณะกรรมการว่าด้วยฉลากฉบับที่๕ (พ.ศ. ๒๕๒๖)เรื่องกำหนดเตารีดไฟฟ้าเป็นสินค้าที่ควบคุมฉลาก อาศัยอำนาจตามความในมาตรา ๓๐ และมาตรา ๓๑แห่งพระราชบัญญัติคุ้มครองผู้บริโภค พ.ศ. ๒๕๒๒ คณะกรรมการว่าด้วยฉลากออกประกาศไว้ดังต่อไปนี้ข้อ ๑ในประกาศนี้ เตารีดไฟฟ้าหมายความว่าเครื่องใช้ไฟฟ้าที่สามารถหยิบยกได้ให้ความร้อนแผ่นฐานด้วยไฟฟ้าและใช้สำหรับรีดวัสดุสิ่งทอให้เรียบแต่ไม่รวมถึงเตารีด ดังต่อไปนี้(๑) เครื่องรีดไฟฟ้าที่มีลูกกลิ้งซึ่งหมุนด้วยมอเตอร์(๒)เตารีดไฟฟ้าที่ทำขึ้นเพื่อให้ใช้เฉพาะงานในยานพาหนะ ในเรือ หรือในเครื่องบิน(๓)เตารีดไฟฟ้าที่ทำขึ้นเพื่อให้ใช้เฉพาะงานในภาวะพิเศษ เช่นในสภาพบรรยากาศที่ก่อให้เกิดการกัดกร่อน หรือมีการระเบิดข้อ ๒ให้เตารีดไฟฟ้าเป็นสินค้าที่ควบคุมฉลากข้อ ๓เตารีดไฟฟ้าที่จะนำออกขาย ต้องจัดให้มีฉลากตามข้อ ๔ ปิดหรือติดไว้ที่เตารีดไฟฟ้าและต้องจัดให้มีเอกสารหรือคู่มือตามข้อ ๔ข้อ ๔ฉลากที่เตารีดไฟฟ้านั้น ต้องใช้ข้อความเป็นภาษาไทยให้เห็นและอ่านได้ชัดเจนข้อความในฉลากอย่างน้อยต้องมีสาระสำคัญ ดังต่อไปนี้(๑) ในกรณีที่เป็นสินค้าที่ผลิตในราชอาณาจักรให้ระบุชื่อผู้ผลิตและสถานที่ประกอบการของผู้ผลิตในกรณีที่เป็นสินค้าที่นำเข้ามาในราชอาณาจักรเพื่อขายให้ระบุชื่อผู้นำเข้าและสถานที่ประกอบการของผู้นำเข้าถ้าผู้ผลิตหรือผู้นำเข้ารายใดมีเครื่องหมายการค้าที่จดทะเบียนในประเทศไทยแล้วจะระบุเครื่องหมายการค้าแทนชื่อและสถานที่ประกอบการของผู้ผลิตหรือผู้นำเข้าก็ได้(๒) แรงดันไฟฟ้าที่กำหนดหรือช่วงแรงดันไฟฟ้าที่กำหนด โดยระบุหน่วยเป็นโวลต์ หรือมีตัวอักษร V แทนก็ได้(๓) กำลังไฟฟ้าที่กำหนด โดยระบุหน่วยเป็นวัตต์หรือมีอักษร W แทนก็ได้(๔)เตารีดประเภทที่ไม่มีการฉนวนสองชั้นหรือการฉนวนพิเศษตามมาตรฐาน ผลิตภัณฑ์อุตสาหกรรมเตารีดไฟฟ้า(มอก. ๓๖๖) ซึ่งต้องมีสายดินเพื่อให้สามารถป้องกันการถูกไฟฟ้าช็อตให้มีคำว่า ต้องมีสายดินหรือมีสัญลักษณ์แทนก็ได้(๕) เดือนและปีที่ผลิต หรือรุ่นที่ผลิตซึ่งจะใช้รหัสแทนก็ได้(๖) ชื่อประเทศที่ผลิต(๗)ตำแหน่งต่างๆ ของระดับความร้อน ต้องแสดงด้วยตัวเลข อักษรหรือสัญลักษณ์อย่างอื่นที่มองเห็นและเข้าใจง่าย ถ้าใช้ตัวเลขแสดงตำแหน่งต่างๆตำแหน่ง ปิด ให้ใช้ตัวเลข 0ส่วนตำแหน่งอื่นๆ ให้ใช้ตัวเลขที่สูงขึ้นตามลำดับความร้อน และตัวเลข 0ต้องไม่ใช้แสดงตำแหน่งอื่นๆ อีก(๘) อุปกรณ์ควบคุมอื่นๆซึ่งมีจุดประสงค์ให้ปรับตั้งในการใช้งานตามปกติ ต้องมีการแสดงทิศทางการเพิ่มค่าหรือลดค่าด้วยข้อ ๕เอกสารหรือคู่มือสำหรับใช้ประกอบกับเตารีดไฟฟ้า ต้องใช้ข้อความเป็นภาษาไทยข้อความในเอกสารหรือคู่มืออย่างน้อยต้องมีสาระสำคัญดังต่อไปนี้(๑) คำอธิบายประกอบการใช้เกี่ยวกับตำแหน่งต่างๆของการควบคุมความร้อนตามข้อ ๔ (๗) โดยระบุอุณหภูมิเฉลี่ยของตำแหน่งต่างๆเป็นองศาเซลเซียส และระบุว่าตำแหน่งใดใช้กับกลุ่มผ้าชนิดใดชนิดของผ้านั้นให้ระบุเป็นภาษาไทย เช่น ใยสังเคราะห์ ซึ่งหมายถึง อะซีเทต (acetate)อะคริลิก (acrylic) ไนลอน (nylon)โพลีเอสเตอร์ (polyester) แดกรอน (dacron)และเรยอง (rayon) ไหม (silk)หรือขนสัตว์ (wool) ฝ้าย (cotton)หรือลินิน (linen)(๒)คำแนะนำการใช้เตารีดไฟฟ้าเพื่อความปลอดภัยและประหยัด(๓) การบำรุงรักษา(ก) คำแนะนำวิธีทำความสะอาดและการรักษาเตารีด(ข) การเปลี่ยนชิ้นส่วนให้แสดงด้วยรูปของเตารีดแยกเป็นส่วนๆโดยเฉพาะส่วนสำคัญที่อาจเปลี่ยนได้พร้อมรูปของเครื่องมือที่ใช้และคำอธิบายหรือคำแนะนำในการเปลี่ยนชิ้นส่วน เช่น สายไฟฟ้า หลอดไฟแสดงการทำงานตัวทำความร้อนประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๙ มีนาคม ๒๕๒๖มาลดี วสีนนท์ประธานกรรมการว่าด้วยฉลากณัฐดนัย/พิมพ์๑๖พฤษภาคม ๒๕๕๑รัศมีวรรณวลัย/ตรวจ๒๖พฤษภาคม ๒๕๕๑[๑]ราชกิจจานุเบกษา เล่ม ๑๐๐/ตอนที่ ๕๘ /ฉบับพิเศษ หน้า ๒/๑๔ เมษายน๒๕๒๖